Tämä tapahtui kauan sitten, aikana jolloin miehet olivat miehiä ja naiset enimmäkseen kauniita. Prinssit kulkivat taistelemassa lohikäärmeitä vastaan ja pelastivat kauniita prinsessoja, saivat palkakseen prinsessan ja puoli valtakuntaa. Ne olivat aikoja ne. Uljas prinssi oli saapunut kosimaan kaunista prinsessaa. Kuningas ei kuitenkaan halunnut vävykseen mitään typerystä ja laittoi prinssin kokeeseen.  
  
Prinssi sai valita kahdeksasta ovesta, yhden oven takana oli prinsessa. Muiden ovien takana oli joko tiikeri tai sitten ei mitään.  Jos prinssi avaisi oven, jonka takana oli prinsessa, sai hän prinsessan ja puoli valtakuntaa. Jos hän avasi oven, jonka takana oli tiikeri, söisi tiikeri hänet. Jos hän aukaisisi oven, jonka takana on tyhjä huone, saisi hän palata tyhjin toimin takaisin sinne, mistä oli tullutkin.   
Jokaiseen oveen oli laitettu numero ja kyltti, jossa annettiin vihje prinssille. Prinsessan ovessa oleva kyltti oli totta. Jos huoneessa oli tiikeri ei kyltti ollut totta. Jos huone oli tyhjä, saattoi kyltti olla totta. Tässä käytetään huoneesta, sen ovesta ja ovessa olevasta kyltistä samaa numeroa. Tällaiset kyltit odottivat ovissa prinssiä.

1. Huone numero 4 ei ole tyhjä.  
 2. Huoneen numero 5 kyltti on totta ja prinsessa ei ole tässä huoneessa.  
 3. Huoneet 2 ja 7 eivät ole tyhjiä.  
 4. Huone numero 1 ei ole tyhjä.  
 5. Kyltti numero 6 on totta.  
 6. Kyltti numero 2 ei ole totta ja huone 8 on tyhjä.  
 7. Prinsessa on huoneessa jonka numero on pariton.  
 8. Tässä huoneessa on tiikeri ja kyltti numero 3 ei ole totta.